8 июль 2016 йил № 865 Янгиқўрғон қишлоғи

**Туман иқтисодиёти тармоқлари, корхоналари ва муассасаларини 2016-2017 йил куз-қиш даврида барқарор ишлашга ўз вақтида сифатли тайёрлашни таъминлаш ҳақида**

Туман иқтисодиёти тармоқлари, корхоналари ва муассасаларини 2016-2017 йил куз-қиш даврида барқарор ишлашга ўз вақтида сифатли тайёрлашни таъминлаш ва Ўзбекистон Республикаси Президентининг 2016 йил 10 июндаги “Республика иқтисодиёти тармоқлари ва ижтимоий соҳасини 2016-2017 йиллар куз-қиш даврида барқарор ишлашга комплекс тайёрлашни таъминлаш чора-тадбирлари тўғрисида”ги ПҚ-2545-сонли ҳамда вилоят ҳокимининг 17 июнь кунги 203-сонли қарорлари ижросини таъминлаш мақсадида

**ҚАРОР ҚИЛАМАН:**

1. Ўзбекистон Республикаси Президентининг 2016 йил 10 июндаги “Республика иқтисодиёти тармоқлари ва ижтимоий соҳасини 2016-2017 йиллар куз-қиш даврида барқарор ишлашга комплекс тайёрлашни таъминлаш чора-тадбирлари тўғрисида”ги ПҚ-2545-сонли ҳамда вилоят ҳокимининг 2016 йил 17 июнь кунги 203-сонли қарорлари раҳбарлик ва ижро учун қабул қилинсин.

2. Туман иқтисодиёти тармоқларини 2016-2017 йиллар куз-қиш даврида барқарор ишлашга тайёрлаш бўйича чора-тадбирлар 1-иловага мувофиқ;

кўп хонадонли уйларни, асосий муҳандислик коммуникациялари ва технологик ускуналарни, шунингдек ижтимоий соҳа объектларини ҳудудлар бўйича 2016-2017 йиллар куз-қиш даврида барқарор ишлашга тайёрлаш ҳамда мукаммал ва жорий таъмирлаш топшириқлари 2-4-иловаларга мувофиқ;

2016-2017 йил куз-қиш даври учун кўмир тайёрлаш, шунингдек суюлтирилган газни ҳудудлар бўйича етказиб бериш топшириқлари 5-иловага;

туман иқтисодиёти тармоқларини 2016-2017 йиллар куз-қиш даврида барқарор ишлашга тайёрлаш бораси-даги ишларни мувофиқлаштириш бўйича туман комиссияси таркиби 6-иловага мувофиқ тасдиқлансин.

3. Туман комиссияси раиси ўринбосарлари (Ғ. Абдуллаев, А. Отақўзиев)га;

10 кун муддатда коммунал соҳа ташкилотлари, қозонхоналар, кўп хонадонли турар-жой бинолари, таълим муассасалари, соғлиқни сақлаш муассасалари ҳамда давлат тасарруфидаги ижтимоий соҳа объектларини 2016-2017 йиллар куз-қиш даврида барқарор ишлашга тайёрлаш бўйича жойлардаги ишларнинг аҳволи танқидий ўрганиб чиқилсин;

ўрганиб чиқиш натижалари бўйича ушбу қарор билан тасдиқланган тадбирларни амалга ошириш борасидаги иқтисодиёт тармоқлари ва ижтимоий соҳа муассасаларини 2016-2017 йиллар куз-қиш даврида барқарор ишлашга тайёрлаш ва таъминлаш бўйича ташкилий чора-тадбирлар комплекси ўз вақтида амалга оширилсин.

4. Туман ҳокимининг биринчи ўринбосари (Ғ.Абдуллаев) туманда ҳудудий комиссиялар ташкил этсин.

туман комиссияси аъзолари ҳамда тумандаги мулкчилик шаклидан қатъий назар корхона ва ташкилот раҳбарлари зиммасига 2016-2017 йиллар куз-қиш даврида иқтисодиёт тармоқларининг барқарор фаолият юритишини таъминлашга йўналти-рилган тасдиқланган тадбирлар ҳамда ишларнинг ўз вақтида ва сифатли бажарилиши юзасидан шахсий масъулият юклатилсин.

 5. “Бувайда кўзгуси” газетаси таҳририяти (А. Солиева)га 2016-2017 йиллар куз-қиш мавсумига тайёр-гарлик кўриш юзасидан олиб борилаётган ишлар ҳақида аҳоли ўртасида кенг тарғибот ишларини олиб бориш тавсия этилсин.

6. Белгилансинки, мазкур қарор “Бувайда кўзгуси” газетасида расман эълон қилинган кундан бошлаб кучга киради.

7. Туман ҳокимининг 2015 йил 20 июлдаги “Туман иқтисодиёти тармоқ-лари, корхоналари ва муассаса-ларини 2015-2016 йил куз-қиш даврида барқарор ишлашга ўз вақтида сифатли тайёрлашни таъминлаш ҳақида”ги 772-сонли қарори ўз кучини йўқотган деб ҳисоблансин.

8. Ушбу қарорнинг бажарилишини назорат қилишни ўз зиммамда қолдираман.

Туман ҳокими: А. Раҳмонов